46. ΝΟΜΟΣ υπ' αριθ. 777 της 22 Μαΐου/ 1 Ιουν. 1978 (ΦΕΚ Α' 88) Περί επιψηφίσεως δικαστικών και διοικητικών κωδίκων κατά την διαδικασίαν του άρθρ. 76 παρ. 6 του Συντάγματος. Άρθρ. 1.-1.Δια την σύνταξιν των σχεδίων δικαστικών και διοικητικών Κωδίκων: α) "περί οργανισμού των πολιτικών και ποινικών δικαστηρίων", β) "περί προσόντων διορισμού και καταστάσεως των δικαστικών λειτουργών", γ) "περί πειθαρχικού δικαίου των δικαστικών λειτουργών", δ) "περί επιθεωρήσεως των δικαστηρίων και των δικαστικών λειτουργών", και ε) "περί κώδικος καταστάσεως των δικαστικών υπαλλήλων", προς επιψήφισιν αυτών υπό της Βουλής, κατά την διαδικασίαν του άρθρ. 76, παρ. 6 του Συντάγματος, ορίζεται ως αρμοδία η υπό του πρώτου εδαφίου της παρ. 1 του άρθρ. 7 του Νόμ. 255/76 προβλεπομένη ειδική Κεντρική Νομοπαρασκευαστική Επιτροπή. 2.Προς υποβοήθησιν και προπαρασκευήν του έργου της ως άνω ειδικής Νομοπαρασκευαστικής Επιτροπής, συνιστάται δι' αποφάσεως του Υπουργού Δικαιοσύνης, ανά μία ομάς εργασίας, δι' έκαστον των κωδίκων τούτων συγκειμένη εκ πέντε το πολύ μελών και ενός γραμματέως εκάστη. 3.Εις τα μέλη και τους γραμματείς των εν τη προηγουμένη παραγράφω ομάδων εργασίας καταβάλλεται εφ' άπαξ αποζημίωσις καθοριζομένη δια κοινής αποφάσεως των Υπουργών Δικαιοσύνης και Οικονομικών. Άρθρ. 2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 